رمضانس مَنٛز روزٕ

مُسلمانَن خٲطرٕ چھُ پوٗرٕ رمضانَس مَنٛز پریتھ دۄہ فجر پیٹھٕ آفتاب لوسنہٕ تام روزدار روزُن لٲزم۔ روزٕ تھاونہٕ خٲطرٕ چھُ جنسی تعلق، کھؠن، چیٚنہٕ تہٕ  تموکھ چیٚن نِش پرہیز کرُن ضروٗری۔ ماہ رمضانَس مَنٛز روزٕ تھاوُن اوس مکہ پیٹھٕ مدینہ منورہ مَنٛز مسلمانَن ہجرت کرنُک دۆیم ؤری شعبان مَنٛز واجب قرار دِنہٕ آمُت۔ ماہ رمضانَس مَنٛز روزٕ روزُن چھُ اِسلام کؠو پانژَو تھمبو مَنٛز اَکھ۔

ناو

عربی پٲٹھؠ چھِ روزن صوم ونان روزٕ چھِ فارسی زَبانہِ لفظ روزہ (وۄشترا:روزیٚہہ) پؠٹھ کٲشِرس تہٕ باقی واریاہن زبانن مَنٛز آمُت۔

 قُرآنس مَنٛز ذِکِر 
  اے لوٗکو یِمو اِیمان چھُو اۆنٛمُت، تُہہِ پیٚٹھ آیہِ روزٕ فرض کرنہٕ یِتھہِ پٲٹھؠ تُہہِ برٛونٛہمین پیغَمبرن ہٕنٛدین پیروکارن پیٚٹھ فرض آسہِ آمٕژ کرنہٕ، تَوَقَع چھُ زِ اَمہِ سٟتؠ گَژھہِ تُہہِ مَنٛز تقوا ہُک صِفت پٲدٕ۔ البقراہ-183

 حَوالہٕ 

زٲژ:اِسلام